ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো

ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো (ওয়াইলি: blo bzang ye shes bstan 'dzin rgya mtsho) (১৯০১-১৯৮১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় খ্রি-ব্যাং রিন-পো-ছে (ওয়াইলি: khri byang rin po che) উপাধিধারী লামা ছিলেন। ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো ১৯০১ খ্রিষ্টাব্দের পয়লা মার্চ তিব্বতের গুং-থাং অঞ্চলে জন্মগ্রহণ করেন। তার পিতার নাম ছিল ত্শে-রিং-দোন-স্গ্রুব (ওয়াইলি: tshe ring don sgrub) এবং মাতার নাম ছিল ত্শে-রিং-স্গ্রোল-মা (ওয়াইলি: tshe ring sgrol ma)। ত্শে-রিং-দোন-স্গ্রুব পূর্বে ত্শে-রিং-স্গ্রোল-মার শ্বশুর ছিলেন কিন্ত ত্শে-রিং-স্গ্রোল-মার স্বামীর মৃত্যুর পরে ত্শে-রিং-দোন-স্গ্রুব তাকে বিবাহ করেন। ১৯০৬ খ্রিষ্টাব্দে ত্শে-রিং-দোন-স্গ্রুব ভিক্ষুর শপথ গ্রহণ করে সংসার ত্যাগ করলে তার পরিবার কঠিনতার সম্মুখীন হয়। তার মাতা ও তার দুই ভ্রাতাকে আত্মীয়স্বজনেরা বাড়ি থেকে তাড়িয়ে দেন। ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শোকে শৈশবে ব্লো-ব্জাং-ত্শুল-খ্রিম্স-দ্পাল-ল্দান (ওয়াইলি: blo bzang tshul khrims dpal ldan) নামক দ্বিতীয় খ্রি-ব্যাং রিন-পো-ছে (ওয়াইলি: khri byang rin po che) উপাধিধারী লামার পুনর্জন্ম রূপে চিহ্নিত করা হয়। ১৯০৪ খ্রিষ্টাব্দে তিনি লাসা যাত্রা করে ছু-ব্জাং-রি-খ্রোদ (ওয়াইলি: chu bzang ri khrod) বৌদ্ধ আশ্রমে ফা-বোং-খা-ব্দে-ছেন-স্ন্যিং-পো (ওয়াইলি: pha bong kha bde chen snying po) নামক বিখ্যাত বৌদ্ধ ভিক্ষুর নিকট শিক্ষালাভ করেন। আট বছর বয়সে তিনি গ্সের-কোং-র্দো-র্জে-'ছাং-ঙ্গাগ-দ্বাং-ত্শুল-খ্রিম্স-দোন-ল্দান (ওয়াইলি: gser kong rdo rje 'chang ngag dbang tshul khrims don ldan) নামক বিখ্যাত সাধকের নিকট কালচক্র তন্ত্র সম্বন্ধে শিক্ষাগ্রহণ করেন। এই সময় ১৯০৭ খ্রিষ্টাব্দে ঙ্গাগ-দ্বাং-ব্লো-ব্জাং-য়ে-শেস-ব্স্তান-পা'ই-র্গ্যাল-ম্ত্শান (ওয়াইলি: ngag dbang blo bzang ye shes bstan pa'i rgyal mtshan) নামক চতুর্থ র্বা-স্গ্রেং রিন-পো-ছে (ওয়াইলি: rwa sgreng rin po che) উপাধিধারী লামা তাকে শ্রমণের শপথ প্রদান করেন। ১৯১০ খ্রিষ্টাব্দে তিনি গুটি বসন্ত রোগে আক্রান্ত হয়ে প্রচন্ড ভাবে অসুস্থ হয়ে পড়েন। চৌদ্দ বছর বয়সে তিনি ব্লো-ব্জাং-য়ে-শেস-ব্স্তান-পা'ই-র্গ্যাল-ম্ত্শান (ওয়াইলি: blo bzang ye shes bstan pa'i rgyal mtshan) নামক দ্রেপুং বৌদ্ধবিহারের গোমাং মহাবিদ্যালয়ের একজন অবতারী লামার নিকট হতে বজ্রভৈরব, , অক্ষোভ্যবজ্র, হেরুকা, চক্রসম্বর, গুহ্যসমাজতন্ত্র প্রভৃতি বিষয় সম্বন্ধে শিক্ষালাভ করেন। যৌবনে ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো তিনি দ্গা'-ল্দান বৌদ্ধবিহারের শার-র্ত্সে (ওয়াইলি: shar rtse) মহাবিদ্যালয় থেকে শিক্ষালাভ করেন। ১৯১৯ খ্রিষ্টাব্দে তিনি ত্রয়োদশ দলাই লামার নিকট হতে ভিক্ষুর শপথ গ্রহণ করেন। এরপর তিনি গ্যুতো তন্ত্র মহাবিদ্যালয়ে তন্ত্র শিক্ষালাভ করেন। ১৯৪১ খ্রিষ্টাব্দে ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো চতুর্দশ দলাই লামার সহকারী শিক্ষক ও ১৯৫৩ খ্রিষ্টাব্দে কনিষ্ঠ শিক্ষক বা য়োংস-'দ্জিন (ওয়াইলি: yongs 'dzin) হিসেবে দায়িত্ব লাভ করেন। ১৯৫৪ খ্রিষ্টাব্দে চতুর্দশ দলাই লামার মাও সে তুংয়ের সঙ্গে সাক্ষাতকালে তিনি তাকে সঙ্গ দেন এবং ১৯৫৯ খ্রিষ্টাব্দে দুইজনে একসঙ্গেই ভারত পালিয়ে যান। ভারতে তিনি বক্সা, ডালহৌসি, ধর্মশালা, বুদ্ধগয়া ও কর্ণাটকের তিব্বতী উদ্বাস্তুদের শিক্ষাদান করেন। তিনি ফ্রান্স, ইংল্যান্ড, জার্মানি প্রভৃতি বিভিন্ন ইউরোপীয় দেশে যাত্রা করে ধর্মশিক্ষা প্রদান করেন। ১৯৬৬ খ্রিষ্টাব্দের ইউরোপ যাত্রায় তিনি চতুর্দশ দলাই লামার নির্দেশে ভাটিক্যান সিটি যাত্রা করে পোপ ষষ্ঠ পলের সঙ্গে সাক্ষাত করেন। ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো বেশ কিছু গ্রন্থ রচনা করেন, তার মধ্যে উল্লেখযোগ্য হল দাম-চান-র্গ্যা-ম্ত্শো-দ্গেস-পা'ই-রোল-মো (ওয়াইলি: dam can rgya mtsho dges pa'i rol mo) এবং র্নাম-গ্রোল-লাগ-ব্চাংস (ওয়াইলি: rnam grol lag bcangs)। এছাড়াও তিনি তিব্বতের জাতীয় সঙ্গীত রচনা করেন। Repo, Joona (জুন ২০১১)। "The Third Trijang, Lobzang Yeshe Tendzin Gyatso"। The Treasury of Lives: Biographies of Himalayan Religious Masters। সংগ্রহের তারিখ ২০১৪-১১-০২।  The Life of a Tibetan Monk ~ Autobiography of Geshe Rabten, page 214, Edition Rabten. Pabongka Rinpoche and Trijang Rinpoche, 1997. Liberation in the Pelm of Your Hand. Boston: Wisdom Publications. Pabongka Rinpoche, Trijang Rinpoche and Geshe Lobzang Tharchin, 1990. Liberation in Our Hands: The Preliminaries. Howell: Mahāyāna Sutra & Tantra Press.